Oznámenie o začatí prípravných trhových konzultácií k predmetu zákazky 
„Ošetrovateľská dokumentácia v elektronickej forme pre ústavné zdravotnícke zariadenia“ 
podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. Identifikácia verejného obstarávateľa 
Názov organizácie: 			Ministerstvo zdravotníctva Slovenskej republiky 
Adresa sídla: 				Limbová 2, 837 52 Bratislava 37
Vnútroštátne identifikačné číslo: 	00165565 
Kontaktná osoba: 			Mgr. Silvia Bodnárová
Internetová adresa (URL):		 https://www.health.gov.sk/Titulka
Telefón: 				+421 2 59 373 337
Email: 					silvia.bodnarova@health.gov.sk 
(ďalej len „verejný obstarávateľ“) 

2. Predmet zákazky 
Názov:	Ošetrovateľská dokumentácia v elektronickej forme pre ústavné zdravotnícke zariadenia	
Druh zákazky	Služby	
Hlavný kód CPV	72000000-5 	Služby informačných technológií: konzultácie, vývoj softvéru, internet a podpora
72200000-7	Programovanie softvéru a poradenstvo
72230000-6	Vývoj zákazníckeho softvéru (softvéru na objednávku)
72260000-5	Služby súvisiace so softvérom
72261000-2	Softvérové podporné služby
72263000-6	Implementácia softvéru
72267000-4	Služby na údržbu a opravu softvéru
33197000-7    Vybavenie lekárskych počítačov 32571000-6     Komunikačná infraštruktúra	

3. Účel prípravných trhových konzultácií 
Účelom prípravných trhových konzultácií (ďalej len „PTK“) je oslovenie hospodárskych subjektov, ktoré sa zaoberajú poskytovaním služieb týkajúcich sa vývoja a poskytovania softvérových a hardvérových riešení s cieľom informovať trh o pripravovanej zákazke a získať spätnú väzbu od potencionálnych záujemcov, stanoviť v pripravovanom verejnom obstarávaní predpokladanú hodnotu zákazky a objektívne parametre a požiadavky na predmet zákazky, ktoré verejný obstarávateľ uvedie v opise predmetu zákazky tak, aby boli dodržané princípy verejného obstarávania uvedené v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). 
Účasť na prípravných trhových konzultáciách je dobrovoľná. Hospodárske subjekty, ktoré sa zúčastnia prípravných trhových konzultácií sa môžu následne zúčastniť pripravovaného postupu pre zadanie zákazky a predložiť ponuku. 

4. Návrh na opis predmetu zákazky (minimálne východiskové požiadavky verejného obstarávateľa)
Podrobný opis predmetu zákazky: 
Podrobný opis zákazky nájdete v priloženom súbore s názvom „Špecifikácia ošetrovateľskej dokumentácie.docx“.

5. Požiadavky kladené na hospodárske subjekty, ktoré sa chcú zúčastniť prípravných trhových konzultácií
a)	predloženie dokladu, z ktorého bude vyplývať oprávnenie hospodárskeho subjektu poskytovať predmet zákazky (napr. fotokópia výpisu z obchodného registra - postačuje výtlačok z www.orsr.sk alebo inej ekvivalentnej databázy, fotokópia živnostenského listu)

6. Náklady spojené s trhovými konzultáciami
Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa (napr. cestovné a pod.).

7. Priebeh prípravných trhových konzultácií
a)	hospodársky subjekt potvrdí svoj záujem o účasť na prípravných trhových konzultáciách elektronicky na e-mailovú adresu silvia.bodnarova@health.gov.sk najneskôr do 15.7.2022. Záujem o účasť potvrdí zaslaním vyplneného formulára k prípravným trhovým konzultáciám na predmet zákazky „Ošetrovateľská dokumentácia v elektronickej forme pre ústavné zdravotnícke zariadenia“ (ďalej len „formulár“) – viď príloha č. 1 tohto Oznámenia,
b)	po uplynutí lehoty podľa tohto bodu písm. a) verejný obstarávateľ v závislosti od záujmu hospodárskych subjektov na prípravných trhových konzultáciách oznámi všetkým hospodárskym subjektom, ktoré predložili formulár konkrétny dátum, čas a miesto uskutočnenia prípravných trhových konzultácií, a to na e-mailovú adresu uvedenú v zaslanom formulári (orientačne v termíne od 18.7.2022 do 22.7.2022, v priestoroch verejného obstarávateľa na adrese Limbová 2, 837 52 Bratislava, prípadne online). Verejný obstarávateľ si vyhradzuje právo výberu konkrétneho termínu konania prípravných trhových konzultácií, pričom bude prihliadať na časové možnosti hospodárskych subjektov,
c)	prípravné trhové konzultácie budú prebiehať za účasti zástupcov verejného obstarávateľa a zástupcu / zástupcov hospodárskeho subjektu (t. j. osobitne s každým hospodárskym subjektom),
d)	pred samotnou prezentáciou bude hospodárskemu subjektu predložené poučenie o zákonnej úprave prípravných trhových konzultácií a prípadných dôsledkoch vyplývajúcich z účasti hospodárskeho subjektu na prípravných trhových konzultáciách (§ 25 a § 40 ods. 7 zákona o verejnom obstarávaní),
e)	hospodársky subjekt v rámci svojej prezentácie návrhu má možnosť vyjadriť sa k objektivite navrhovaného opisu predmetu zákazky (bod č. 4), prípadne ho doplniť o ďalšie vhodné objektívne požiadavky, ktoré však nesmú mať diskriminačný charakter,
f)	orientačný zoznam otázok, ktoré môžu byť predmetom prípravných trhových konzultácií  sa nachádza v priloženom súbore MS Word s názvom „PTK - Okruh otazok.docx“. 
g)	s cieľom zaistiť primerané opatrenia, aby sa účasťou hospodárskeho subjektu nenarušila hospodárska súťaž, môže byť celý priebeh prípravných trhových konzultácií zvukovo zaznamenávaný. Súhlas s vyhotovením zvukového záznamu vyjadrí hospodársky subjekt zaslaním vyplneného formulára k prípravným trhovým konzultáciám v zmysle písm. a) tohto bodu. Záznam nahrávky a zápisnica o priebehu prípravných trhových konzultácií bude súčasťou dokumentácie verejného obstarávateľa; všetky potrebné dokumenty a informácie týkajúce sa prípravných trhových konzultácií vrátane zápisnice o priebehu prípravných trhových konzultácií budú zverejnené na webovom sídle verejného obstarávateľa (uvedená v bode č. 1) a v profile verejného obstarávateľa, zriadenom na webovom sídle Úradu pre verejné obstarávanie.

FORMULÁR 
k prípravným trhovým konzultáciám na predmet zákazky 
"Ošetrovateľská dokumentácia v elektronickej forme pre ústavné zdravotnícke zariadenia"

Názov hospodárskeho subjektu 		
Sídlo alebo miesto podnikania	
	
Právna forma		
IČO		
IČ DPH		
Meno a priezvisko, titul osoby/osôb oprávnenej/oprávnených zastupovať hospodársky subjekt  na prípravných trhových konzultáciách		
Telefón		
Emailová adresa		
Počet prezentovaných návrhov / časť predmetu zákazky (číslo a názov)		
Poskytnutie ukážky nástroja	ÁNO        NIE *	
Čas poskytnutia vzorky (uveďte do kedy bude vzorka poskytnutá verejnému obstarávateľovi)		
Dátum a podpis:		
Hospodársky subjekt zaslaním tohto formulára vyjadruje súhlas s vyhotovením zvukového záznamu z priebehu prípravných trhových konzultácií.	
*) nevhodné prečiarknite